CELEX: 62018TN0694
Language: bg
Date: 2018-11-17 00:00:00
Title: Дело T-694/18: Жалба, подадена на 17 ноември 2018 г. — DEI/Комисия

28.1.2019   
            
            
               BG
            
            
               Официален вестник на Европейския съюз
            
            
               C 35/29
            
         
      Жалба, подадена на 17 ноември 2018 г. — DEI/Комисия
      (Дело T-694/18)
      (2019/C 35/35)
      Език на производството: гръцки
      
         Страни
      
      
         Жалбоподател: Dimosia Epicheirisi Ilektrismou AE (DEI) (Атина, Гърция) (представители: E. Bourtzalas, A. Iliadou и Ch. Synodinos, адвокати)
      
         Ответник: Европейска комисия
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да отмени Решение на Комисията C(2018)4947, окончателен от 30 юли 2018 г., дело SA. 50152, в частта, в която Комисията е решила да не възразява срещу схемата за помощи за новото Metavatiko Michanismo Apozimiosis Evelixias („Neos MMAE“), за която Гърция е изпратила уведомление, тъй като е стигнала до извода, че тази схема е съвместима с вътрешния пазар по смисъла на член 107, параграф 3, буква в) ДФЕС,
               
            
                  —
               
               
                  да осъди Европейската комисия да заплати съдебните разноски на DEI.
               
            
         Основания и основни доводи
      
      В подкрепа на жалбата си жалбоподателят излага две основания.
      
                  1.
               
               
                  Съгласно първото основание обжалваното решение е опорочено от явна грешка в преценката на правните и фактическите обстоятелства и от нарушението на съществени процесуални правила при тълкуването и прилагането на член 108, параграф 2 ДФЕС, тъй като Комисията не е започнала официална процедура по разследване.
               
            
                  2.
               
               
                  Съгласно второто основание обжалваното решение е опорочено от явна грешка в преценката на правните и фактическите обстоятелства, допусната когато при преценката на съвместимостта на помощите с вътрешния пазар на основание на член 107, параграф 3, буква в) ДФЕС, и по-специално при преценката на критериите за необходимост, пропорционалност, целесъобразност, стимулиращ ефект и избягване на неоправданите отрицателни последици върху конкуренцията, се стига до извода, че новото Metavatiko Michanismo Apozimiosis Evelixias отговаря на изискванията на Насоките относно държавната помощ за опазване на околната среда и за енергетика за периода 2014—2020 г.